Persoanele care se vaccinează anti-COVID vor primi câte o zi liberă plătită pentru fiecare doză efectuată.
Deputați: Persoanele care se vaccinează vor primi câte o zi liberă pentru fiecare doză efectuată. Proiectul, respins luna trecută de Senat, a fost adoptat în plenul Camerei Deputaților cu 263 de voturi "pentru", 30 "contra" și patru abțineri. Radu Molnar (USR PLUS): "Venim în fața românilor cu un proiect care să încurajeze vaccinarea".
Persoanele care se vaccinează împotriva COVID-19 pot beneficia, la cerere, de câte o zi liberă plătită, care nu se include în durata concediului de odihnă, pentru fiecare doză de vaccin efectuată, în cazul angajaților din sistemul public și privat, au decis, marți, deputații.Proiectul, respins luna trecută de Senat, a fost adoptat în plenul camerei Deputaților cu 263 de voturi "pentru", 30 "contra" și patru abțineri.Persoanele care se vaccinează împotriva COVID-19 pot beneficia, la cerere, de câte o zi liberă plătită, care nu se include în durata concediului de odihnă, pentru fiecare doză de vaccin efectuată, în cazul angajaților din sistemul public și privat."Venim în fața românilor cu un proiect care să încurajeze vaccinarea. Suntem conștienți că e singura variantă pentru a scăpa de pandemie. La cerere, angajații vor avea o zi liberă pentru a se vaccina. Proiectul arată că USR PLUS și coaliția de guvernare se așează pe drumul combaterii pandemiei. Știm că sunt mulți români care s-au vaccinat la centre în afara localității lor, așa că venim în întâmpinarea acestei probleme cu o inițiativă legislativă", a transmis deputatul USR PLUS Radu Molnar, membru în Comisia pentru apărare, ordine publică și siguranță națională.Inițiativa, depusă deputații USR PLUS Oana Țoiu și Radu Molnar, modifică Legea nr. 55/2020 privind unele măsuri pentru prevenirea și combaterea efectelor pandemiei de COVID-19 și propune ca persoanele care se vaccinează să beneficieze de:a) o zi liberă plătită, care nu se include în durata concediului de odihnă, în ziua vaccinării, în cazul angajaților;b) o zi scutire de frecvență, în ziua vaccinării, în cazul elevilor, studenților și militarilor;c) de asemenea, pot beneficia de o zi liberă plătită, care nu se include în durata concediului de odihnă, și unul dintre părinți în ziua vaccinării copilului cu vârsta de până la 14 ani sau a copilului cu dizabilități cu vârsta de până la 26 de ani.